Բորիս Ուտեխին

**Բորիս Կոնստանտինովիչ Ուտեխին** (, ), խորհրդային գեղանկարիչ, բնանկարիչ, Լենինգրադի նկարիչների միության անդամ։

## Կենսագրություն
Բորիս Կոնստանտինովիչ Ուտեխինը ծնվել է 1910 թվականի մարտի 27-ին Սանկտ Պետերբուրգում։ Ապագա նկարչի հայրը՝ Կոնստանտին Նիկոլաևիչ Ուտեխինը, հեղափոխությունից առաջ եղել է արվեստավոր անվագործ։ 1917 թվականից հետո աշխատել է Նևսկի մեքենաշինական գործարանում։ Մայրը՝ Մարիա Նիկոլաևնա Ուտեխինան (օրիորդական ազգանունը՝ Մատուսովա), եղել է տնային տնտեսուհի։ 1921 թվականին հայրը մահացել է խոլերայից։

Միջնակարգ դպրոցն ավարտելուց հետո Բորիս Ուտեխինը երկու տարի աշխատել է Մոսկվայի պոլիգրաֆիական ինստիտուտում, համատեղելով ուսումը ՀամԼԿԵՄ Կենտկոմի Բանվորագյուղացիական տեսչության կենտկոմի տեսչի աշխատանքի հետ։ 1930 թվականին վերադարձել է Լենինգրադ, որտեղ 1930-1931 թվականներին սովորել է մեքենաշինական ինստիտուտում։ Միաժամանակ զբաղվել է հասարակական աշխատանքով, եղել է նկարիչների քաղկոմի կոմերիտական կազմակերպության քարտուղար, իսկ 1932-1940 թվականներին՝ խորհրդային նկարիչների Լենինգրադի միության քարտուղար։ Մասնակցել է ցուցահանդեսների 1930-ականների վերջից։ Աշխատել է հիմնականում բնանկարի ժանրում։ Պատերազմից հետո աշխատել է որպես նկարիչ-ձևավորող Լենիզոյում։ 1956 թվականին ընդունվել է Լենինգրադի նկարիչների միության անդամ։ Նկարչի ստեղծած ստեղծագործությունների թվում են՝ «Նևա։ Պետրոգրադի կողմը» (1951), «Գայդարի հովիտ» (1955), «Ծովի մոտ», «Ծաղկող խնձորենիներ» (երկուսն էլ՝ 1957), «Բրատսկ։ Փոսորակ», «Բարգուզին գետ» (երկուսն էլ՝ 1958), «Առավոտյան մառախուղ» (1962), «Ակադեմիական ամառանոց» (1965) և այլն։

1980-ականների և 90-ականների սահմաններում Բորիս Ուտեխինի աշխատանքները  լենինգրադցի նկարիչների աշխատանքների ցուցադրությունների կազմում  ներկայացվել  են եվրոպական հանդիսատեսին արտասահմանյան մի շարք ցուցահանդեսների ժամանակ։

Բորիս Կոնստանտինովիչ Ուտեխինը մահացել է 1988 թվականի հոկտեմբերի 12-ին Լենինգրադում՝ կյանքի յոթանասունիններորդ տարում։ Նրա ստեղծագործությունները գտնվում են թանգարաններում և մասնավոր հավաքածուներում Ռուսաստանում և արտերկրում։

## Ծանոթագրություններ

## Գրականություն
* *Центральный Государственный Архив литературы и искусства. СПб*. Ф.78. Оп.8. Д.171.
* *Выставка произведений ленинградских художников 1951 года. Каталог.* — Л.: Лениздат, 1951. — С.21.
* *1917—1957. Выставка произведений ленинградских художников. Каталог.* — Л.: Ленинградский художник, 1958. — С.33.
* *Осенняя выставка произведений ленинградских художников 1958 года. Каталог.* — Л.: Художник РСФСР, 1959. — С.28.
* *Каталог весенней выставки произведений ленинградских художников 1965 года.* — Л.: Художник РСФСР, 1970. — С.30.
* *Справочник членов Ленинградской организации Союза художников РСФСР.* — Л.: Художник РСФСР, 1987. — С.135.
* *Matthew Cullerne Bown. A Dictionary of Twentieth Century Russian And Soviet Painters. 1900 — 1980s.* — London: Izomar Limited, 1998.
* *Иванов С. В. Неизвестный соцреализм. Ленинградская школа.* — Санкт-Петербург: НП-Принт, 2007. — С.384, 389, 392, 395, 398, 400, 405. ISBN 5-901724-21-6, ISBN 978-5-901724-21-7.
* *РУССКИЕ ХУДОЖНИКИ peinture russe* : catalogue / ARCOLE / Etude Gros-Delettrez. — Paris: Drouot Richelieu, 26 Avril, 1991.
* *ECOLE DE SAINT-PETERSBOURG* : catalogue / ARCOLE / Etude Gros-Delettrez. — Paris: Drouot Richelieu, 27 Janvier, 1992.
* *Peintures Russes — РУССКИЕ ХУДОЖНИКИ* : catalogue / s.a. Servarts n.v. / Palais Des Beaux-Arts. — Bruxelles: Servarts s.a., 17 Fevrier, 1993. — 64 p.

Կատեգորիա:Սանկտ Պետերբուրգի նկարիչների միության անդամներ
Կատեգորիա:Խորհրդային նկարիչներ
Կատեգորիա:Ռուս նկարիչներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Ռուս բնանկարիչներ